Gauteng en KZN 223 skiet - JARACAL
Gauteng en KZN 223 skiet
Post by Hein22 » Thu Oct 03, 2019 10:40 am
Manne, die 223 skiet vir die Gauteng en KZN ope is oop op die website. Ons vra GROOT asb vir die manne in die omtrek om ons te kom ondersteun. Ons steel bietjie van die Kaap manne se planne en gaan ook die jaar 3 klasse toelaat:
1) SA Jaggeweer 223 klas - hierdie is die klas wat beperkings op gewere het spesifiek loop lengte, gewig en teleskoop vergroting. Indien jou geweer 'n teleskoop groter as 14x het en jy wil graag in hierdie klas meeding kan ons jou scope toe tape op 14x vergroting.
2) Ope klas - Hierdie klas is vir slot aksie gewere wat nie bo kwalifiseer nie bv. te swaar weeg.
3) AR tipe semi automatiese gewere.
60 skote vir die dag, 30 per ope. Daar sal pryse in alle klasse wees maar die groot prys wat 'n FFP VORTEX PST is sal slegs in die SA Jaggeweer klas wees. Dit gaan 'n lekker skiet wees op 'n mooi plaas. Kom geniet die dag saam ons en laat weet as julle enige vra het. Wanneer julle inskryf, dui ook asb in die notas aan in watter klas jy gaan skiet.
Re: Gauteng en KZN 223 skiet
Post by Plaashaas » Thu Oct 03, 2019 11:17 am
Hein kan jy dalk meer vertel oor die kompetisie? Ek kry nie inligting nie. Wat skiet ons? Afstande ens?
Post by Hein22 » Thu Oct 03, 2019 11:36 am
Kyk, as jy nie inligting kan kry nie dan gaan jan alleman beslis sukkel .
Alhoewel ons die kompetisie oop gooi vir ander geweer tipes, bly dit steeds maar veldskiet georienteerd. Daar sal dus nie Humaniods ens wees vir die AR manne nie, maar gee hulle eerder geleentheid om bietjie in kompetisie verband met hulle gewere te kom skiet. Ons skiet 'n kombinasie van staal gonge (100-200mm groot) en papier bok teikens. Afstande, alhoewel onbekend, sal 'n maksimum van 250m wees maar is gewoonlik heelwat nader. Dit gaan meer oor fyn skiet as bene rek. Skiet posisies sal ook jag naboots en in die 223 Jaggeweer klas sal ruste, indien eniges, op die dag voorsien word. Geen muzzlebrakes, silencers of bipods in die Jaggeweerklas nie maar die AR en ope klas kan met hulle gewere skiet net soos dit is.
Laat weet gerus indien daar nog vrae is.
Post by Plaashaas » Thu Oct 03, 2019 11:57 am
Dankie Hein. Die "fyn skiet" en "AR" loop nie so lekker saam nie
Dis seker maar soos die storie van die leeu, jy hoef nie vinniger as die leeu te wees nie daar moet net nog iemand wees wat stadiger is as jy
Post by Hein22 » Thu Oct 03, 2019 12:03 pm
Dit is seker so, maar daarom sy eie klas. So almal sal ewe veel sukkel om fyn te skiet.
Post by swc-tr » Thu Oct 03, 2019 12:08 pm
Plaashaas wrote: Dankie Hein. Die "fyn skiet" en "AR" loop nie so lekker saam nie
Die Combat Rifle manne plaaslik, en die Amerikaanse High Power Rifle skuts gaan nogal hiervan verskil.
Jammer vir die hijack.
Post by Stefan764 » Thu Oct 03, 2019 12:21 pm
En die enkeles wat n Savage MSR 15 Valkyrie besit...
Post by Plaashaas » Thu Oct 03, 2019 1:13 pm
Almal se "fyn" is ook seker nie dieselfde ding nie
PS: Ek het al saam die Combat Rifle manne geskiet.
Post by Hein22 » Thu Oct 03, 2019 1:21 pm
Op daai noot, dit is regtig nie so fyn skiet dat 'n AR dit nie sal kan doen nie. Julle sal lekker skiet, kom join ons!
Post by Plaashaas » Thu Oct 03, 2019 1:28 pm
Ek sal kom. Hopenlik is ons 3 manne met AR's dan kan ek se ek was darem 3de
Post by Hein22 » Thu Oct 03, 2019 2:01 pm
Klink soos 'n plan. Dan sien ons jou daar.
Post by savage(P Coetzer) » Thu Oct 03, 2019 3:46 pm
Post by Arnold » Fri Oct 04, 2019 7:29 am
Stefan764 wrote: En die enkeles wat n Savage MSR 15 Valkyrie besit...
Die Valkyrie word nie in die skiet toegelaat. Die advertensie kan verkeerd opgeneem word maar hierdie is vir standaard 222 Rem en 223 Rem gewere.
Hein22, jy moet maar sê of hierdie wel so is ... geen 223 Ackley of 204 of 22-250 of 22 Hornet
Post by Hein22 » Fri Oct 04, 2019 7:41 am
Korrek Arnold, standaard 222REM en 223REM. Dit is slegs op die tipe gewere waar daar uitsonderings op die reels gemaak word.
Ek vermoed Stefan het verwys na die Savage se fynskiet vermoe. Ons sal maar vir Armand vra wat hy hiervan dink...
Post by Hein22 » Thu Oct 10, 2019 3:13 pm
Ouens, die inskrywings lyk maar sleg. Ek wil asb versoek indien jy van plan is om in te skryf, doen dit solank sodat ons 'n idea kan kry van die belangstelling.